Udbudsbetingelser

**Begrænset udbud med forhandling**

Aarhus Kommune

|  |
| --- |
|  |
| Etablering af automatisk brandovervågning i form af ABA-anlæg |

Indhold

[1. Omfang 4](#_Toc536518144)

[2. Praktiske oplysninger 4](#_Toc536518145)

[2.1. Tidsfrister 4](#_Toc536518146)

[2.2. Kontaktoplysninger 4](#_Toc536518147)

[3. Udbuddets genstand 5](#_Toc536518148)

[3.1. Beskrivelse af det udbudte område 5](#_Toc536518149)

[3.2. Målgruppe 5](#_Toc536518150)

[3.3. Forbrug på det udbudte område 6](#_Toc536518151)

[3.4. Den fremtidige rammeaftale 6](#_Toc536518152)

[3.5. Aarhus Kommunes forbehold 6](#_Toc536518153)

[3.6. Aarhus Kommunes indkøbspolitik 6](#_Toc536518154)

[3.7. Aarhus Kommunes Klimaplan 2016-2020 7](#_Toc536518155)

[4. Tilbudsbehandling 7](#_Toc536518156)

[4.1. Registrering og åbning 7](#_Toc536518157)

[4.2. Fortrolighed 7](#_Toc536518158)

[4.3. Procedure for behandling af tilbud 7](#_Toc536518159)

[4.3.1. Tilbudspræsentation og forhandling: 8](#_Toc536518160)

[4.4. Underretning om valg af tilbud og aftaleindgåelse 8](#_Toc536518161)

[5. Tildelingskriterium 9](#_Toc536518162)

[5.1. Bedste forhold mellem pris og kvalitet 9](#_Toc536518163)

[5.1.1. Samlet vurdering 11](#_Toc536518164)

[6. Kravspecifikation 11](#_Toc536518165)

[6.1. Generelle krav 12](#_Toc536518166)

[6.1.1. Arbejdsmiljø 12](#_Toc536518167)

[6.1.2. Leverandørens personale 12](#_Toc536518168)

[7. Formkrav 12](#_Toc536518169)

[7.1. Spørgsmål til udbuddet 12](#_Toc536518170)

[7.2. Tilbudsfrist 13](#_Toc536518171)

[7.3. Aflevering af tilbud 13](#_Toc536518172)

[7.4. Vilkår for afgivelse af tilbud 13](#_Toc536518173)

[7.4.1. Udbuddets form 13](#_Toc536518174)

[7.4.2. Sprog 13](#_Toc536518175)

[7.4.3. Udarbejdelse af tilbuddet 13](#_Toc536518176)

[7.4.4. Flere tilbud 13](#_Toc536518177)

[7.4.5. Alternative bud 14](#_Toc536518178)

[7.4.6. Vedståelsesfrist 14](#_Toc536518179)

[7.4.7. Tilbudsgivers forbehold 14](#_Toc536518180)

[7.4.8. Ejendomsret 14](#_Toc536518181)

[8. Tilbudsdisposition 14](#_Toc536518182)

# Omfang

Udbuddet omfatter etablering af automatisk brandovervågning i form af ABA-anlæg i kommunens skoler, ca. 45.

# Praktiske oplysninger

## Tidsfrister

|  |  |
| --- | --- |
| **Frist for at stille spørgsmål**Aarhus Kommune opfordrer til, at spørgsmål stilles så tidligt som muligt, og at spørgefristen overholdes. Spørgsmål modtaget efter 29.03.2019, men før fristen på 6 dage, vil blive besvaret i det omfang, det er muligt indenfor 6 dage fra tilbudsfristen. | 29.03.2019 |
| **Frist for modtagelse af svar på spørgsmål** | 02.04.2019  |
| **Tilbudsfrist**  | 08.04.2019, kl. 12.00. |
| **Rammeaftalens ikrafttræden** | Aftalen træder i kræft ved Aarhus kommunes underskrift |

## Kontaktoplysninger

Udbudsprocesen varetages af Indkøb & Udbud, i Borgmesterens afdeling, Aarhus Kommune,

Udbudskonsulent Jakob Laursen.

Al kommunikation med Aarhus Kommune, i forbindelse med dette udbud, foregår via Ethics.

# Udbuddets genstand

## Beskrivelse af det udbudte område

Disse udbudsbetingelser omfatter de krav, der stilles til tilbudsgivere, som er blevet prækvalificeret til at afgive tilbud til Aarhus Kommune inden for området.

## Målgruppe

Rammeaftalen er gældende for hele Aarhus Kommune, herunder alle afdelinger og institutioner i Aarhus Kommune.

Følgende selvejende institutioner er omfattet af nærværende rammeaftale:

Magistratsafdelingen for Sundhed og Omsorg: Plejehjemmet Sct. Olaf, Hjulbjergvej 58, 8270 Højbjerg

Magistratsafdelingen for Børn og Unge: Børnehaven Stenhøjgård, Tværgade 5, 8340 Malling

Magistratsafdelingen for Sociale Forhold og Beskæftigelse: Birkebakken, Hejredalsvej 144, 8220 Brabrand.

Øvrige selvejende institutioner i Aarhus Kommune er ikke omfattet af nærværende rammeaftale.

De selvejende institutioners forbrug er ikke medtaget i den udbudte volumen.

Østjyllands Brandvæsen er ikke omfattet af nærværende rammeaftale.

Aarhus Havn er ikke omfattet af nærværende rammeaftale.

Ønskes yderligere information om Aarhus Kommunes organisation, henvises til Aarhus Kommunes hjemmeside via følgende link: [www.aarhus.dk\organisation](http://www.aarhus.dk/organisation)

## Forbrug på det udbudte område

Aarhus Kommunes anslåede samlede estimat på installation af ABA-anlæg på skolerne er ca. 20-25 mio. danske kr. ekskl. Moms. Dertil er rammeaftalen åben for lignende opgaver til resten af Aarhus Kommune estimatet hertil er mellem 0-30 mio. danske kr. ekskl. Moms.

## Den fremtidige rammeaftale

Den fremtidige aftale indgås som en obligatorisk rammeaftale på basis af udkast til rammeaftalen som forefindes i udbudsmaterialet. Vinderen af udbuddet udfører ydelsen beskrevet i kravspecifikationen. Efterfølgende skoler vil blive konkurrenceudsat gennem genåbning af konkurrencen for rammeaftalen.

Aarhus Kommunes er ikke forpligtet til at anvende den indgåede rammeaftale. Rammeaftalen er frivillig for Aarhus Kommune såfremt behovet ligger inden for fagområdet. Dog er aftalen er indgået som en obligatorisk aftale således, at Aarhus Kommune er forpligtet til at benytte den indgåede Aftale for ABA-anlæg på skoler

Den fremtidige rammeaftale er gældende fra dato for underskrift og er uopsigelig for alle parter 4 år frem.

## Aarhus Kommunes forbehold

Det anførte volumen og beløb er cirkatal, der har baggrund budgetter og vurdering/skøn af kommende behov. .

De 5 bedste tilbudsgivere må acceptere større eller mindre genåbninger af konkurrencen i aftaleperioden med baggrund i ændring af behov samt tilgang henholdsvis afgang af leveringssteder i forbindelse med tilgang/afgang og oprettelse/nedlæggelse af institutioner, afdelinger mv.

Desuden kan der forekomme bortfald af opgaver i forbindelse med udliciteringer mv. og overdragelse af kommunale opgaver til private virksomheder o. lign.

I forbindelse med forberedelsen af udbuddet, har Aarhus Kommune undersøgt, om der i kommunens afdelinger og institutioner forekommer lokalt indgåede aftaler med andre leverandører.

## Aarhus Kommunes indkøbspolitik

Aarhus Kommunes indkøbspolitik er vedtaget af Byrådet i efteråret 2010. Indkøbspolitikken er baseret på en koncerntankegang og helhedstænkning med fokus på professionel samhandel, bæredygtighed med mere. Indkøbspolitikken kan findes via følgende link:

<https://aarhus.dk/virksomhed/leverandoer-til-os/indkoebspolitik/>

## Aarhus Kommunes Klimaplan 2016-2020

Aarhus Kommune har som målsætning at opnå CO2-neutralitet i 2030. Kommunen arbejder for at fremme en grøn omstilling via et CO2-neutralt samfund, der er uafhængigt af fossile brændsler.

Kommunen vil bidrage aktivt til den grønne omstilling ved - i samarbejde med leverandører – at fokusere på cirkulær økonomi, bæredygtighed og grønne indkøb. Det tilstræbes at minimere miljø- og klimapåvirkning i forbindelse med indkøb af varer og tjenesteydelser.

<https://aarhus.dk/demokrati/politikker-og-planer/klima-energi-forsyning-og-affald/klimastrategi-og-klimaplan-2016-2020/>

# Tilbudsbehandling

## Registrering og åbning

Alle rettidigt modtagne tilbud vil blive registreret efterhånden, som de modtages.

Tilbuddene vil blive åbnet efter tilbudsfristens udløb. Der vil være adgang til at overvære tilbudsåbningen.

Tilbudsgivers omkostninger i forbindelse med nærværende udbud er Aarhus Kommune uvedkommende. Modtagne tilbud vil ikke blive returneret eller udleveret.

## Fortrolighed

Alle tilbud vil blive behandlet fortroligt, om end tilbudsgivers opmærksomhed henledes på, at de indkomne tilbud vil være omfattet af reglerne om aktindsigt.

Aarhus Kommune er i forbindelse med tildelingen af rammeaftale forpligtet til at give en begrundelse for valg og fravalg af tilbudsgivere. Det betyder, at Aarhus Kommune, over for de fravalgte tilbudsgivere, er forpligtet til at angive navnet / navnene på den / de vindene tilbudsgivere samt beskrive det/de vindende tilbuds karakteristika og fordele set i forhold til det afviste tilbud.

## Procedure for behandling af tilbud

De indkomne tilbud vil blive behandlet efter følgende procedure:

**Mindstekrav:** I første omgang vurderes tilbuddenes konditionsmæssighed i forhold til overholdelse af de opstillede mindstekrav. Såfremt mindstekravene ikke er opfyldt, anses tilbuddet for ukonditionsmæssigt og vil ikke indgå i den videre behandling.

**Tildeling af rammeaftale:** I anden omgang vurderes de konditionsmæssige tilbud i forhold til tildelingskriteriet, jf. udbudsbetingelsernes afsnit 5 Tildelingskriterium, og på denne baggrund træffes beslutning om tildeling af rammeaftale / kontrakt (er).

### Tilbudspræsentation og forhandling:

Såfremt Aarhus Kommune vælger at forhandle, vil alle tilbudsgivere, som har afgivet et konditionsmæssigt tilbud, blive inviteret til en tilbudspræsentation, og en forhandling af de indkomne tilbud.

Udbyder forbeholder sig dog ret til at indgå rammeaftale på baggrund af de oprindelige tilbud uden at gennemføre en forhandlingsrunde.

Alle der har afgivet et konditionsmæssigt tilbud vil deltage i første forhandlingsrunde. Efter første forhandlingsrunde vil tilbudsgiverne indenfor en nærmere fastsat frist, skulle aflevere endeligt bud. På baggrund af dette endelige bud træffer Udbyder beslutning om hvilken tilbudsgiver der herefter ønskes at indgå aftale med. Som minimum forventer Udbyder at tilbudsgiver deltager i tilbudspræsentationen og forhandlingen med følgende nøglepersoner: Den medarbejder hos tilbudsgiver, som har udarbejdet tilbuddet, samt den porteføljeforvalter/trader, som primært forventes tilknyttet Udbyders portefølje i tilfælde af en aftaleindgåelse.

Tilbudsgiver vil få stillet max 30 minutter til rådighed til en præsentation af det fremsendte tilbud. Udbyder vil samtidig have mulighed for at stille opklarende spørgsmål og eller forhandle tilbuddet.

Eventuelle yderligere opklarende spørgsmål fra Udbyder vil kunne tilgå tilbudsgiver skriftligt efter tilbudspræsentationen. Såfremt tilbudsgiver vælger ikke at deltage i forhandlingsrunden vil tilbudsgivers oprindelige tilbud danne grundlag for tildelingsbeslutningen.

## Underretning om valg af tilbud og aftaleindgåelse

Når afgørelse foreligger, vil alle tilbudsgivere blive skriftligt underrettet om tildelingsbeslutningen.

Der gøres opmærksom på, at Aarhus Kommune tidligst vil underskrive rammeaftalen efter udløb af en frivillig standstill-periode på minimum 10 kalenderdage regnet fra dagen efter den dag, hvor kommunen har afsendt samtidig underretning til alle tilbudsgivere om tildelingsbeslutningen.

Der gøres endvidere opmærksom på, at Aarhus Kommune først kan afsende samtidig underretning, når dokumentation for overholdelse af de oplysninger, der er anført i ESPD fra den tilbudsgiver, som Aarhus Kommune forventer at indgå rammeaftale med, er fremsendt.

Den vindende tilbudsgiver skal skriftlig bekræfte dokumentationen for rigtigheden af oplysningerne i ESPD, som er fremsendt i forbindelse med prækvalifikationen stadig er gyldig og giver et retvisende billede.

# Tildelingskriterium

Rammeaftalen vil blive tildelt den tilbudsgiver der afgiver det for Aarhus Kommune økonomisk mest fordelagtige tilbud ud fra kriteriet bedste forhold mellem pris og kvalitet.

## Bedste forhold mellem pris og kvalitet

**Underkriterier**

De indkomne tilbud vurderes på baggrund af følgende underkriterier:

|  |  |
| --- | --- |
| **Underkriterium** | **Vægt** |
| 1. | Pris | 40 % |
| 2. | Kvalitet | 60 % |  |
| 2.1 | Delkriterie 1: Løsningsbeskrivelse | 45 % (af kvalitetens 60 %) |  |
| 2.2 | Delkriterie 2: Organisation  | 55 % (af kvalitetens 60 %) |  |

**Underkriterium Pris:**

Ved bedømmelse af prisen vil der blive lagt vægt på de af tilbudsgiver oplyste priser jf. det nedenstående.

Tilbud skal afgives i danske kr. ekskl. moms.

Tilbud skal afgives ved udfyldning af relevante felter på tilbudslisten (bilag 1B). Alle efterspurgte priser skal oplyses.

Evaluering af priserne foretages ved pointmodel i form af en lineær interpolation. Den lavest tilbudte pris, tildeles 10 point. En pris, som er 25 % højere end laveste pris, får 0 point.

De øvrige priser får tildelt point forholdsmæssigt og ud fra tilbuddenes respektive afstand til tilbuddet med den laveste tilbudte pris. Der anvendes følgende pointmodel:

Point = maksimumpoint – ((maksimumpoint – minimumpoint)/25 pct.) \* (tilbudt pris – lavest tilbudte pris) / laveste tilbudte pris

Hvis spændet i de indkomne priser (Samlet tilbudspris) overstiger det procentspænd, vil procentspændet blive øget med 5% indtil enten at spændet i de indkomne priser kan rummes i modellen eller op til maks. 100 %.

**Underkriterium 2: Kvalitet**

Tilbud skal vedlægges en beskrivelse af virksomhedens kvalitetsstyring i forhold til udførelse af service og vedligehold for Aarhus Kommune, herunder en beskrivelse af de procedurer og arbejdsgange som tilbudsgiver vil anvende til kvalitetssikring af det udførte arbejde i henhold til udbudsmaterialets krav og ønsker.

De angivne tilbudte kvalitetsvilkår vurderes som en samlet helhed, og den ovenfor nævnte rækkefølge er ikke udtryk for en prioritering.

Delkriterie 2.1: Løsningsbeskrivelse

Tilbudsgiver skal beskrive deres løsningsforslag. Herunder skal løsningsbeskrivelsen indeholde tilbudsgiverens løsningsforslag til opsætning af ABA på de specifikke skoler. Procesplanen skal indeholde en oversigt over tidsplanen for arbejdets udførelse. Produkter skal beskrives i forhold til deres specifikationer og funktioner.

Det vil i evalueringen vægte positivt at:

* Den beskrevet løsning sikrer skolerne bedst muligt i forhold til detektering og alarmering.
* De tilbudte anlæg har høj driftssikkerhed samt funktionalitet
* Centralen samt andet udstyr, der skal betjenes, er intuitivt og let at håndtere.
* Det tilbudte procesplan viser en realistisk og hurtig installation af anlæggene
* Produkterne har en høj kvalitet og egnet til formålet

Delkriterie 2.2: Organisation

Tilbudsgiver skal beskrive dennes organisation og hvilke kompetencer, der foreligger i organisationen. Tilbudsgiver bedes fremlægge CV’er for nøglemedarbejdere (der skal medsendes samtykke erklæringer for nøglemedarbejderne).

Det vil i evalueringen vægte positivt at:

* Organisationen har erfaringer med lignende opgaver
* Organisationen har erfaringer med at samarbejde med offentlige organisationer
* Organisationen har specialiserede medarbejdere inden for ABA anlæg
* Medarbejdere har erfaringer med ABA anlæg

Til vurdering af tildelingskriterierne anvendes en pointmodel fra 1-10.

Til vurderingen af underkriterium ”Kvalitet” anvendes en absolut pointskala, hvor der gives 10 point for den bedst mulige opfyldelse af ønskerne angivet ovenfor og 1 point for den dårligst mulige opfyldelse.

Ved opnåelse af point på 4 eller derunder vil tilbuddet i sin helhed ikke indgå i den videre vurdering og dermed ikke komme i betragtning til Aftalen.

|  |  |
| --- | --- |
| **Opfyldelse af delkriteriet** | **Point** |
| Bedst mulige opfyldelse af kriteriet  | 10 |
| Fremragende opfyldelse af delkriteriet | 9 |
| Meget tilfredsstillende opfyldelse af delkriteriet | 8 |
| Over middel opfyldelse af delkriteriet  | 7 |
| Tilfredsstillende opfyldelse af delkriteriet  | 6 |
| Under middel opfyldelse af delkriteriet  | 5 |
| Mindre tilfredsstillende opfyldelse af delkriteriet (ukonditionsmæssigt tilbud) | 4 |
| Ringe opfyldelse af kriteriet (ukonditionsmæssigt tilbud) | 3 |
| Meget ringe opfyldelse af kriteriet (ukonditionsmæssigt tilbud) | 2 |
| Dårlig opfyldelse af kriteriet(ukonditionsmæssigt tilbud) | 1 |

### Samlet vurdering

Rammeaftalen vil blive tildelt den tilbudsgiver hvis tilbud samlet set, jf. ovenstående, vurderes at være det økonomisk mest fordelagtige tilbud ud fra forholdet mellem pris og kvalitet.

Det bliver det samlede vægtet point, der definerer det bedste forhold mellem pris og kvalitet.

# Kravspecifikation

Etablering af automatisk brandovervågning i form af ABA-anlæg på 5 skoler omfatter detailprojektering, levering samt alle installations-, montage-, kontrol/test- og programmeringsarbejder, der er nødvendige for etablering af fuldt funktionsdygtige brandsikringsanlæg, som opfylder kravspecifikationen.

Der skal tilbydes serviceaftale på de installerede anlæg. Denne indgår i det konkurrenceudsatte omfang og skal vedstås i min. 3 år efter afleveringsdato.

Anlæggene skal følge krav fremsat i DBI retningslinje 232 hvad angår krav til installation, komponenter og udførsel m.v. Dækningsomfang vil for dette projekt skulle projekteres som Objektovervågning for de på tegninger markerede områder med dækningsradio ro iht. DBI retningslinje 232.

## Generelle krav

### Arbejdsmiljø

Gældende love og At-vejledninger vedrørende arbejdsmiljø skal til enhver tid overholdes.

Leverandøren skal have en arbejdsmiljøpolitik.

### Leverandørens personale

Personale, der udfører inspektioner, service og reparationer for Aarhus Kommune, skal af sikkerhedsmæssige årsager kunne formulere sig skriftlig og mundtlig på dansk.

Alle medarbejdere på opgaven skal bære synligt Id-kort, udstedt af leverandøren eller en godkendt underleverandør. Kortet skal være forsynet med medarbejderens billede og en entydig identifikation af medarbejderen (med-arbejdernummer el. lign.). Firmanavn skal tydeligt fremgå på medarbejdernes arbejdstøj.

Personalet skal ligeledes kunne identificere sig i form af skriftlig legitimation.

Personale, der udfører varmt arbejde, skal have certifikat på gennemført kursus i varmt arbejde.

# Formkrav

## Spørgsmål til udbuddet

Eventuelle spørgsmål til udbuddet fremsendes **skriftligt** og stilles via kommunikationsmodulet i Ethics. De stillede spørgsmål vil kun kunne ses af Aarhus kommune og er således ikke synlige for de øvrige ansøgere.

Frist for modtagelse af spørgsmål fremgår af afsnit 2.1 Tidsfrister.

Alle spørgsmål vil blive besvaret skriftligt, og spørgsmål og svar vil, i anonymiseret form, blive udsendt til alle, som har tilmeldt sig udbuddet via Ethics, jf. afsnit 2.1 Tidsfrister.

Al kommunikation med Aarhus Kommune foregår via Ethics.

## Tilbudsfrist

Tilbuddet skal være Aarhus Kommune Borgmesterens afdeling i hænde **senest på den angivet dato og klokkeslæt i Ethics.** Tilbuddet og al dokumentation skal afleveres elektronisk gennem Ethics.

Tilbudsgiver bærer ansvaret for, at tilbuddet når rettidigt frem.

Der afholdes licitation den 08.04.2019 kl. 12.00 på Aarhus Rådhus, Rådhuspladsen 2, 8000 Aarhus C i lokale 381. Kun den samlet tilbudssum samt eventuelle forbehold læses op.

## Aflevering af tilbud

Tilbud inklusive bilag skal afleveres via det elektronisk udbudssystem Ethics på www.ethics.com senest til den i tidsplanen angivne tilbudsfrist. Tilbudsgiver bærer selv ansvaret for, at tilbuddet uploades rettidigt.

Tilbud modtaget på andre måder end gennem Ethics vil ikke komme i betragtning.

Spørgsmål omkring funktionaliteten i Ethics stilles skriftligt via support funktionen i systemet eller stilles på telefon +45 7022 7007. Al kommunikation med Ordregiver skal foregå igennem Ethics.

Dog skal de udfyldte tilbudslisten (bilag 3) og ”erklæring om opfyldelse af mindstekrav” afleveres i papirform. Tilbud mærkes ”**Tilbud på ABA-anlæg”** og **”Må ikke åbnes”**. Forsendelsen skal være lukket.

Tilbudsgiver bærer ansvaret for, at tilbuddet når rettidigt frem til licitationen. Hvis tilbudsgiver ønsker at aflevere tilbudsdispositionen forinden licitationsdagen, skal denne være Aarhus Kommune, Indkøb & Udbud i hænde senest den 08.04.2019, kl. 12.00 på følgende adresse:

Rådhuset

Rådhuspladsen 2

Lokale 127

8000 Aarhus Kommune

att.: Jakob Laursen

Indkøb & Udbud er kun ansvarlig for på ovenstående adresse afleverede tilbudsdispositioner i det omfang, der kan fremvises en kvittering for modtagelsen.

I tilfælde af uoverensstemmelse mellem tilbuddene i papirform og den elektroniske version, lægges papirversionen til grund.

## Vilkår for afgivelse af tilbud

### Udbuddets form

Udbuddet gennemføres i henhold til Udbudsloven (LOV nr 1564 af 15/12/2015)

Udbuddet gennemføres som et begrænset udbud med forhandling.

### Sprog

Tilbuddet skal være skriftligt og afgives på dansk. Endvidere kan bilagsmateriale af generel karakter tillige være på svensk, norsk, engelsk eller tysk. Såfremt Aarhus Kommune anmoder om det, skal tilbudsgiver sørge for oversættelse af bilagsmateriale på svensk, norsk, engelsk eller tysk til dansk. Oversættelsen skal i givet fald ske for tilbudsgivers regning.

### Udarbejdelse af tilbuddet

Det er vigtigt, at tilbudsgiver besvarer alle punkter i udbudsmaterialet, jf. tilbudsdispositionen i udbudsmaterialets Kapitel 8 ”Tilbudsdisposition”, da tildelingsbeslutningen vil blive foretaget på grundlag af disse.

De vedlagte tilbudslister (bilag 1A-1B) skal benyttes i forbindelse med tilbudsafgivningen i uændret form.

### Flere tilbud

Tilbudsgiver kan ikke afgive mere end et tilbud/et tilbud pr. delaftale.

### Alternative bud

Der kan ikke afgives alternative bud.

### Vedståelsesfrist

Tilbuddet er bindende for tilbudsgiver i 90 dage fra fristen for modtagelse af tilbud.

### Tilbudsgivers forbehold

Det præciseres, at forbehold for grundlæggende elementer i udbudsbetingelserne, herunder ”Udkast til Rammeaftale” medfører, at Aarhus Kommune har pligt til at se bort fra tilbuddet. Ved forbehold, der ikke vedrører grundlæggende elementer i udbudsbetingelserne, har Aarhus Kommune ret til at se bort fra tilbuddet.

Det understreges, at faglige forbehold, såsom branche standardforbehold eller egne/standardiserede salgs- og leveringsbetingelser, for grundlæggende elementer i udbudsbetingelserne medfører, at Aarhus Kommune har pligt til at se bort fra tilbuddet, jf. ovenstående.

Tilbudsgiver forventes at søge eventuelle uklarheder og usikkerheder i udbudsbetingelserne afklaret ved at stille spørgsmål til udbudsbetingelserne, jf. udbudsbetingelsernes afsnit 7.1 Spørgsmål til udbuddet, således at forbehold i videst muligt omfang kan undgås.

### Ejendomsret

Udbudsmaterialet, herunder samtlige bilag og de informationer, der findes heri, er Aarhus Kommunes ejendom og behandles fortroligt. Det må ikke kopieres og/eller bruges i andre sammenhænge uden skriftlig tilladelse fra Aarhus Kommune.

# Tilbudsdisposition

Tilbudsdispositionen indeholder en ramme for tilbudsafgivelsen. Tilbuddet bør således omfatte alle punkter i tilbudsdispositionen. Formålet er at sikre sammenlignelighed i tilbuddene samt, at alle relevante forhold bliver behandlet i tilbuddet.

Vedrørende forbehold bedes disse oplyst samlet under tilbudsdispositionens punkt 2.

**Hvis ikke andet udtrykkeligt fremgår af tilbuddet, lægges udbudsbetingelserne til grund som en del af tilbuddet.** Det skal understreges, at bilag 1 ”Udkast til Rammeaftale / kontrakt” er en integreret del af udbudsmaterialet.

|  |  |
| --- | --- |
| Punkt | Indhold |
| 1 | **Indledning** Herunder angivelse af tilbudsgivers navn, adresse, CVR-nummer og kontaktperson (herunder e-mail og telefonnummer). |
|  2 | **Eventuelle forbehold**Tilbudsgiver skal i bilag ”Tilbudslisten” klart redegøre for eventuelle forbehold til de i udbudsbetingelserne indeholdte krav, herunder forbehold til udkastet til Rammeaftale. Der henvises i øvrigt til udbudsbetingelsernes afsnit 7.4.7 Tilbudsgivers forbehold, vedrørende retsvirkningerne af forbehold.  |
|  3 | **Kriterium for tildeling:** Bedste forhold mellem pris og kvalitet |
|  4 | **Underkriterium 1** Pris vægtes med 40 %   |
|  5 | **Underkriterium 2** Kvalitet vægtes med 60 %  |